Բեատե Մայնլ Ռայզինգեր

**Բեատե Մայնլ Ռայզինգեր** (, ի ծնե **Ռայզինգեր**, ), ավստրիացի քաղաքական և պետական գործիչ։ «NEOS՝ Նոր Ավստրիա և Լիբերալ ֆորում» ազատական կուսակցության նախագահ 2018 թվականից: Ավստրիայի արտաքին գործերի նախարար 2025 թվականի մարտի 3-ից։ Ավստրիայի ազգային խորհրդի պատգամավոր 2013-2015 և 2018-2025 թվականներին.

## Կենսագրոթյուն
Ծնվել է 1978 թվականի ապրիլի 25-ին Վիեննայում։

Ավարտել է Վիեննայի արքեպիսկոպոսության մասնավոր տարրական դպրոցը Յուդենպլացումև Վիեննայի BG9 գիմնազիան։

1996-2002 թվականներին իրավագիտություն է սովորել Վիեննայի համալսարանում, ստացել դիպլոմ և իրավաբանական գիտությունների մագիստրոսի աստիճան (Mag. iur.)։ Կրթությունը շարունակել է 2002-2003 թվականներին Քրեմս ան դեր Դոնաու քաղաքի Դանուբի համալսարանում, հետդիպլոմային կրթության բազմամասնագիտական հաստատությունում, որտեղ ստացել է Եվրոպական ուսումնասիրությունների մագիստրոսի աստիճան (MES)։

Ավարտել է էքսկուրսավարների որակավորման թեստի նախապատրաստման դասընթացը որակավորման բարձրացման ինստիտուտում (BFI)։

2004-2005 թվականներին վերապատրաստվել է Ավստրիայի էկոնոմիկայի պալատում (ԱԷՊ)։

2005-2006 թվականներին աշխատել է Եվրոպական խորհրդարանի պատգամավոր Օթմար Կարասի (Ավստրիայի ժողովրդական կուսակցություն) աշխատակազմում։

Ստաժավորումից հետո, 2007 թվականին աշխատել է որպես ԱԷՊ-ում որպես դաշնային գործադիր տնօրենի տեղակալ։

2007-2009 թվականներին աշխատել է Ավստրիայի էկոնոմիկայի և աշխատանքի դաշնային նախարարությունում և նրան հաջորդած Ավստրիայի էկոնոմիկայի, ընտանիքի և երիտասարդության դաշնային նախարարությունում որպես ռեֆերենտ պետքարտուղար Քրիստինե Մարեկի գրասենյակում։

2009-2010 թվականներին աշխատել է ԱԷՊ ռեֆերենտ։

2010-2012 թվականներին աշխատել է Ավստրիայի Ժողովրդական կուսակցության Վիեննայի բաժանմունքի ռեֆերենտ (ՎԲԺ)։

2012 թվականի հոկտեմբերի 27-ին հիմնադիր համագումարում Ֆայտ Դենգլերի հետ ընտրվել է «NEOS՝ Նոր Ավստրիա» կուսակցության փոխնախագահ։ Կուսակցության նախագահ դարձավ Մաթիաս Շտրոլցը։ Կուսակցության դաշնային ցուցակում զբաղեցրել է երրորդ տեղը։ 2013 թվականի սեպտեմբերի 29-ի խորհրդարանական ընտրությունների արդյունքներով առաջին անգամ ընտրվել է Ավստրիայի XXV գումարման Ազգային խորհրդի պատգամավոր դաշնային ցուցակով։ 

2014 թվականի հունվարի 25-ին «Լիբերալ ֆորումի» հետ կուսակցության միաձուլման ժամանակ Անգելիկա Մլինարի հետ ընտրվել է «NEOS՝ Նոր Ավստրիա և Լիբերալ ֆորում» կուսակցության փոխնախագահ։ Նաև ղեկավարել է կուսակցության Վիեննայի մասնաճյուղը։

2015 թվականի փետրվարին ընտրվել է քաղաքական առաջնորդ Վիեննայի համայնքային խորհրդի ընտրություններում, որն ընտրվում է 100 պատգամավորով 5 տարի ժամկետով և կրում է նաև Լանդթագի գործառույթները։ Հոկտեմբերի 9-ին՝ Վիեննայի համայնքային խորհրդի ընտրություններից երկու օր առաջ, լքել է Ավստրիայի Ազգային խորհուրդը։ Նրան Ավստրիայի Ազգային խորհրդում փոխարինել է Կլաուդիա Գամոնը։ Հոկտեմբերի 11-ի ընտրությունների արդյունքներով ընտրվել է Վիեննայի համայնքային խորհրդի պատգամավոր, որտեղ գլխավորել է NEOS խումբը։

2017 թվականի հոկտեմբերի 15-ի խորհրդարանական ընտրություններում կուսակցության դաշնային ցուցակում կրկին զբաղեցրել է երրորդ տեղը և դաշնային ցուցակով վերընտրվել Ավստրիայի Ազգային խորհրդի պատգամավոր։ Հրաժարվել է մանդատից՝ հօգուտ Վիեննայի համայնքային խորհրդի։

2018 թվականի հունիսի 23-ին ընտրվել է նոր NEOS կուսակցության նախագահ, փոխարինել է Մատիաս Շտրոլցին, ով հրաժարական է տվել։ Սեպտեմբերի 27-ին ստացել է Շտրոլցի մանդատը Ավստրիայի XXVI գումարման Ազգային խորհրդում և փոխարինել Շտրոլցին NEOS  խորհրդարանական խմբի նախագահի պաշտոնում։ Սեպտեմբերի 26-ին լքել է Վիեննայի համայնքային խորհուրդը, նրան փոխարինել է Քրիստոֆ Վիդերքերը։ 

Նա գլխավորել է դաշնային ցուցակը 2019 թվականի սեպտեմբերի 29-ի խորհրդարանական ընտրություններում, որոնցում կուսակցությունը ստացել է հինգ տեղ ավելի, քան 2017 թվականի ընտրություններում։ Ընտրվել է Ավստրիայի XXVII գումարման Ազգային խորհրդի պատգամավոր։

Կրկին գլխավորել է 2024 թվականի սեպտեմբերի 29-ին կայանալիք արտախորհրդարանական ընտրությունների դաշնային ցուցակը, որոնցում կուսակցությունն ավելի շատ տեղեր է ստացել, քան 2019 թվականի ընտրություններում։ Ընտրվել է Ավստրիայի XXVIII գումարման Ազգային խորհրդի պատգամավոր։

2025 թվականի մարտի 3-ին նշանակվել է Ավստրիայի արտաքին գործերի նախարար կառավարությունում կանցլեր Քրիստիան Շտոքերի ղեկավարությամբ։

## Անձնական կյանք
Ամուսնացած է իրավաբան Պոլ Մայնլի (*Paul Meinl*) հետ։ Ունի երեք երեխա։

## Ծանոթագրություններ

Կատեգորիա:Ավստրիայի արտաքին գործերի նախարարներ
Կատեգորիա:Վիեննայի համալսարանի շրջանավարտներ